
2026.
I. Előzmények és az Eseti Közbeszerzési Szabályzat célja

Dunaszentpál Község Önkormányzata, Ikrény Község Önkormányzata, Mosonszentmiklós Község Önkormányzata, Dunaszeg Község Önkormányzata, Győrzámoly Község Önkormányzata, Mezőörs Község Önkormányzata, Rábapatona Község Önkormányzata, Abda Község Önkormányzata, Kajárpéc Község Önkormányzata, Börcs Község Önkormányzata, Kunsziget Község Önkormányzata, Győrsövényház Község Önkormányzata, Koroncó Község Önkormányzata, Enese Község Önkormányzata, Nyúl Község Önkormányzata, Fehértó Község Önkormányzata, Győrújfalu Község Önkormányzata, Győrújbarát Község Önkormányzata, Győrladamér Község Önkormányzata, Sokorópátka Község Önkormányzata, és Bezi Község Önkormányzata a „Versenyképes Járások Program” keretében támogatásban részesült.

A közbeszerzési eljárás lefolytatása kapcsán az önkormányzatok együttműködési megállapodást kötöttek egymással, amelyben rögzítették a projekt keretében megvalósuló térfigyelő kamera rendszer tárgyában lefolytatandó közbeszerzési eljárás részletes feltételeit. 

Tekintettel arra, hogy a fent körülírt közbeszerzési eljárást az önkormányzatok, mint közös ajánlatkérők az általános jellegű közbeszerzési szabályzatuktól eltérő módon kívánják lebonyolítani eseti közbeszerzési szabályzat megalkotása vált szükségszerűvé a közbeszerzésekről szóló 2015. évi CXLIII. törvény (a továbbiakban: Kbt.) 27. § (2) bekezdése alapján.

Jelen Eseti Közbeszerzési Szabályzat (a továbbiakban: Szabályzat) célja, hogy a Kbt. 27. §-ának (1) és (2) bekezdése alapján a jogszabályokkal összhangban meghatározza Rábapatona Község Önkormányzatának (továbbiakban: Önkormányzat) a „Versenyképes Járások Program - Térfigyelő Kamera Rendszer fejlesztés” tárgyú - a Kbt. 81. §-a szerinti uniós, nyílt közbeszerzési eljárás előkészítésének, lefolytatásának, belső ellenőrzésének felelősségi rendjét, az Önkormányzat, mint ajánlatkérő nevében eljáró, illetve az eljárásba bevont személyek, szervezetek felelősségi körét – különös tekintettel e körben az eljárás során hozott döntésekért felelős személyekre és testületekre – és a közbeszerzési eljárásai dokumentálási rendjét.

II. A Szabályzat hatálya

II.1. A Szabályzat személyi hatálya

Szabályzat személyi hatálya kiterjed a „Térfigyelő Kamera Rendszer fejlesztés” tárgyú közbeszerzés kapcsán:
a) Az Önkormányzat Szervezeti és Működési Szabályzatában/egyéb szabályzatban és a jelen Szabályzatban meghatározott feladat- és hatáskörök figyelembe vételével a közbeszerzési eljárások előkészítésében, lebonyolításában közreműködő szervezeti egységekre és köztisztviselőkre, valamint
b) Egyéb közreműködőkre. A közreműködők jogait és kötelezettségeit – a jelen Szabályzat rendelkezéseivel összhangban – külön megbízás tartalmazza.

II.2. A Szabályzat tárgyi hatálya:

Jelen Szabályzat a „Térfigyelő Kamera Rendszer fejlesztés” tárgyú közbeszerzési eljárásra terjed ki.

II.3. A Szabályzat időbeli hatálya:

Jelen Szabályzat rendelkezéseit 2026. április ……. napjától kell alkalmazni a „Térfigyelő Kamera Rendszer fejlesztés” tárgyú közbeszerzési eljárás lefolytatásáig.

III. Kapcsolódó dokumentumok

A Szabályzat a mindenkor hatályos Közbeszerzésekről szóló törvénnyel és a kapcsolódó végrehajtási rendeletekkel, valamint az ajánlatkérők együttműködését szabályozó megállapodással összhangban alkalmazandó. 


IV. A közbeszerzési eljárás előkészítése

IV.1. A becsült érték meghatározására vonatkozó szabályok

A becsült érték meghatározásának vizsgálati módszere indikatív ajánlatok bekérése.

IV.2.  A közbeszerzési eljárás becsült értéke településenként:

	Település
	Becsült érték
Nettó
	Becsült érték
Áfa - ja

	Dunaszentpál Község Önkormányzata
	              2 775 907 Ft 
	                             749 495 Ft 

	Ikrény Község Önkormányzata
	              8 253 000 Ft 
	                         2 228 310 Ft 

	Mosonszentmiklós Község Önkormányzata
	              9 922 165 Ft 
	                         2 678 985 Ft 

	Dunaszeg Község Önkormányzata
	              4 401 370 Ft 
	                         1 188 370 Ft 

	Győrzámoly Község Önkormányzata
	              1 502 000 Ft 
	                             405 540 Ft 

	Mezőörs Község Önkormányzata
	              7 097 041 Ft 
	                         1 916 201 Ft 

	Rábapatona Község Önkormányzata
	              6 705 125 Ft 
	                         1 810 384 Ft 

	Abda Község Önkormányzata
	              6 884 543 Ft 
	                         1 858 827 Ft 

	Kajárpéc Község Önkormányzata
	              2 326 780 Ft 
	                             628 231 Ft 

	Börcs Község Önkormányzata
	              2 874 647 Ft 
	                             776 155 Ft 

	Kunsziget Község Önkormányzata
	              7 114 051 Ft 
	                         1 920 794 Ft 

	Győrsövényház Község Önkormányzat
	              8 537 599 Ft 
	                         2 305 152 Ft 

	Koroncó Község Önkormányzata
	              9 049 707 Ft 
	                         2 443 421 Ft 

	Enese Község Önkormányzata
	              5 101 290 Ft 
	                         1 377 348 Ft 

	Nyúl Község Önkormányzata
	              9 092 371 Ft 
	                         2 454 940 Ft 

	Fehértó Község Önkormányzata
	              7 727 360 Ft 
	                         2 086 387 Ft 

	Győrújbarát Község Önkormányzata
	              4 944 315 Ft 
	                         1 334 965 Ft 

	Győrújfalu Község Önkormányzata
	           13 471 675 Ft 
	                         3 637 352 Ft 

	Győrladamér Község Önkormányzata
	              5 872 210 Ft 
	                         1 585 497 Ft 

	Sokorópátka Község Önkormányzata
	              4 535 169 Ft 
	                         1 224 496 Ft 

	Bezi Község Önkormányzata
	              8 099 040 Ft 
	                         2 186 741 Ft 




IV.3.  A becsült érték szerinti eljárás típusa, főbb jellegzetessége:

A Kbt. Második Rész , 81. § (1) szerinti nyílt, közbeszerzési eljárás.
	
V. A közös ajánlatkérés keretei:

A „Versenyképes Járások Program - Térfigyelő Kamera Rendszer fejlesztés” tárgyú közbeszerzési eljárást ajánlatkérőként Rábapatona Község Önkormányzata bonyolítja le, mint meghatalmazott Ajánlatkérő Dunaszentpál Község Önkormányzata, Ikrény Község Önkormányzata, Mosonszentmiklós Község Önkormányzata, Dunaszeg Község Önkormányzata, Győrzámoly Község Önkormányzata, Mezőörs Község Önkormányzata, Abda Község Önkormányzata, Kajárpéc Község Önkormányzata, Börcs Község Önkormányzata, Kunsziget Község Önkormányzata, Győrsövényház Község Önkormányzata, Koroncó Község Önkormányzata, Enese Község Önkormányzata, Nyúl Község Önkormányzata,  Fehértó Község Önkormányzata, Győrújfalu Község Önkormányzata, Győrújbarát Község Önkormányzata, Győrladamér Község Önkormányzata, Sokorópátka Község Önkormányzata, és Bezi Község Önkormányzata nevében is, a …………..-án létrejött együttműködési megállapodás alapján. 

Az eljárás lebonyolítása magába foglalja az eljárás lefolytatásához szükséges közbeszerzési dokumentumok elfogadását és a beérkezett ajánlatok alapján az eljárás nyertesének kiválasztását és a szerződéskötés lebonyolítását is.

Együttműködési megállapodás keretében a Felek megállapodtak abban, hogy annak 5. pontjában meghatározott összegeket meghaladó ára(ka)t tartalmazó ajánlato(k) – az eljárás során, a Kbt. 73. § (1) bekezdés j) pontja alapján – érvénytelennek minősülnek.

Fentiekre tekintettel az Önkormányzatok megállapodtak abban, hogy tárgyi eljárás során az együttműködésben résztvevő Önkormányzatoknak Rábapatona Község Önkormányzatán kívül, nincs döntési jogkörük. 


VI. Az eljárás rendje:

Közös ajánlatkérők a Kbt., valamint az önkormányzati sajátosságoknak és szabályzásoknak megfelelő módon járnak el.

A közbeszerzési eljárás megkezdését megelőzően Felek az Együttműködési megállapodásban rögzítették az eljárás becsült értékét és a rendelkezésre álló fedezet összegét településenként, amelyet az egybeszámítás során figyelembe vettek/vesznek, valamint a későbbi folyamatokban, az eljárások lezárásánál irányadónak tekintenek.

A bírálóbizottság kijelölése, az ajánlati felhívás és a dokumentáció elfogadása, illetve az eljárást lezáró döntés meghozatala Rábapatona Község Önkormányzata, mint Ajánlatkérő feladata, a Kbt. és az eseti közbeszerzési szabályzatban irányadó szabályok szerint.



VII. A közbeszerzési eljárásba bevont szervezetek és személyek:

VII.1. Döntéshozó személy:

Polgármester

A Polgármester feladat- és hatáskörei:
· Dönt a közbeszerzési terv módosításáról.
· Dönt külső bonyolító bevonásáról.
· Dönt a közbeszerzési eljárás megindító ajánlati felhívásról és az azt kiegészítő közbeszerzési dokumentumok tartalmáról. 
· Dönt az ajánlati határidő módosításáról, ajánlati felhívás módosításáról, visszavonásáról.
· Döntést hoz a Bírálóbizottság Bizottság által elkészített írásbeli szakvélemény és döntési javaslat alapján érvénytelen/érvényes ajánlatokról, az eljárás eredményéről.
· Döntést hoz a nyertes (adott esetben nyertest követő) ajánlattevőről.
· Szerződést – a többi ajánlattevővel együttesen – aláírásával ellátja.
· Dönt a szerződésmódosításáról.
· Jogorvoslati eljárás esetén az észrevételeket, a Közbeszerzési Döntőbizottságnak címzett dokumentumokat jóváhagyja.
· Felel a közbeszerzési eljárás folyamán hozott eljárást lezáró határozat végrehajtásáért.

VII.2. Közbeszerzési Bíráló Bizottság:

Rábapatona Község Önkormányzatának polgármestere által kijelölt szakmai testület, akik rendelkeznek a Kbt. 27. § (3) bekezdésben előírt szakértelemmel. 

Jelen eljárásban a Bíráló Bizottság tagjait és az általuk képviselt szakértelmet az alábbi táblázat rögzíti:

	szakember neve
	elnök/ alelnök/tag
	képviselt szakmai
jogosultság

	Mester Ákos
akadályoztatása esetén helyettesíti:
Dr. Herczeg Attila
	elnök
	közbeszerzési szakértelem

	Dr. Herczeg Attila
akadályoztatása esetén helyettesíti:
Dr. Mester Ágnes
	tag
	jogi szakértelem

	Nagyné Bognár Krisztina
akadályoztatása esetén helyettesíti:
Balázsné Kupeczki Brigitta
	tag
	pénzügyi szakértelem

	Rábapatona Község Önkormányzata jelöli ki
akadályoztatása esetén helyettesíti:
Rábapatona Község Önkormányzata jelöli ki
	tag
	közbeszerzés tárgya szerinti szakértelem



Ha vélelmezhető, hogy a közbeszerzési-, jogi-, pénzügyi-, és közbeszerzés tárgya szerinti szakértelem, valamint a képviseletére jelölt szakember a Bírálóbizottság ülésének időpontjában akadályoztatva lesz, úgy a táblázatban rögzítettek alapján helyettest kell jelölni. 

VII.3. Az ajánlatok bírálata online, ill. elektronikus úton történik. A bírálóbizottsági munkáról jegyzőkönyvet kell készíteni, amelynek részét képezhetik a tagok indokolással ellátott bírálati lapjai. A bírálóbizottság tagjai a bírálati lapjaikat és szavazataikat elektronikus úton is leadhatják.


VII.4. A bírálóbizottság írásbeli szakvéleményt és döntési javaslatot készít Rábapatona Község Önkormányzata polgármestere részére. 

VII.5. Rábapatona Község Önkormányzata polgármestere nem lehet a bírálóbizottság tagja. 

VII.6. A bírálóbizottság feladat- és hatáskörei:
· Részt vesz a közbeszerzési eljárás előkészítésében, a közbeszerzési eljárás megindítását megelőzően véleményezi, illetve jóváhagyásra előkészíti a közbeszerzési dokumentumokat.
· Dönt a kiegészítő tájékoztatás, indokolás- és hiánypótlás/felvilágosítás-kérés tartalmáról.
· A Bírálati jegyzőkönyv aláírásával a beérkező ajánlatokat elbírálja, értékeli.
· Írásbeli szakvéleményt és döntési javaslatot készít ajánlatok értékeléséről, az ajánlatok érvényességéről/érvénytelenségéről és az eljárás eredményéről.

VII.7. Felelős akkreditált közbeszerzési szaktanácsadó

A közbeszerzési eljárás során PP Experts Korlátolt Felelősségű Társaság (továbbiakban: PP Experts Kft.) biztosítja a felelős akkreditált közbeszerzési szaktanácsadó részvételét.

A felelős akkreditált közbeszerzési szaktanácsadó feladat- és hatáskörei:
· Biztosítja a közbeszerzési szakértelmet a bíráló bizottságokban.
· Elkészíti, és jóváhagyás után közzéteszi az eljárás lefolytatásához szükséges eljárást megindító felhívást az Elektronikus Közbeszerzési Rendszerben (továbbiakban: EKR). 
· Közreműködik a kiegészítő tájékoztatás megadásában.
· Szükség esetén ellátja a hiánypótlással kapcsolatos, illetve a Kbt-ben az ajánlatok bírálata során előírt egyéb feladatokat.
· Segíti a Közbeszerzési Bizottságot az írásbeli szakvélemény és döntési javaslat elkészítésében.
· Az EKR-ben megküldi a bontási jegyzőkönyvet és az összegezést az ajánlattevőknek.
· Előkészíti és közreadja az eljárás eredményéről szóló hirdetményt.
· Előkészíti a szerződés megkötését.
· Az eljárás megtámadása esetén képviseli a Közös Ajánlatkérőt a döntőbizottsági eljárásban, valamint ellátja a megbízási szerződésben foglalt egyéb feladatokat.

A felelős akkreditált közbeszerzési szaktanácsadó nem felel a közbeszerzési eljárás során a nem közbeszerzési szakértelem körébe eső (így különösen az eljárás tárgya szerinti, műszaki-szakmai, piacismereti, pénzügyi és jogi szakértelem körébe eső) közbeszerzési tevékenységek teljesítésének szakszerűségéért és megfelelőségéért.

VIII. Az eljárással kapcsolatos felelősségi rend és felelősségi kör:

VIII.1. Az eljárás előkészítése

Az ajánlattételi felhívás és a dokumentáció elkészítését a PP Experts Kft. végzi Rábapatona Község Önkormányzata által szolgáltatott dokumentumok, és adatok felhasználásával. Rábapatona Község Önkormányzata által átadott adatnak, illetve dokumentumnak minősül különösen a közbeszerzés tárgyával kapcsolatos műszaki dokumentáció, költségvetési kiírás, vállalkozási szerződés tervezet. A PP Experts Kft. az átadott adatok és dokumentumok tartalmáért nem felel, azonban azok kiegészítését, módosítását kérheti. Az ilyen irányú kérelmek teljesítéséről Rábapatona Község Önkormányzata saját hatáskörben dönt. Az elkészült dokumentáció tartalmával kapcsolatos felelősség Rábapatona Község Önkormányzata esetén az általa szolgáltatott adatokra, a PP Experts Kft. esetén pedig a dokumentációk általa készített részeire terjed ki.  

Az elkészített közbeszerzési dokumentumokat az eljárás megindítása előtt Rábapatona Község Önkormányzata döntéshozó személyének jóvá kell hagynia. Jóváhagyás hiányában az eljárás nem indítható meg. 





VIII.2. Az eljárás lefolytatása

Az eljárás lefolytatása teljes egészében az EKR-ben történik. Az eljárás lefolytatásához szükséges eljárást megindító felhívást a PP Experts Kft. teszi közzé az EKR-ben.

Az ajánlatok benyújtásának és bontásának helye: EKR

A közbeszerzési eljárás során a Közös Ajánlatkérők nem tartanak igényt ajánlati biztosíték alkalmazására.

Az értékelés során szükséges, illetve törvényben meghatározott dokumentumok elkészítése a PP Experts Kft. feladata. Az értékelés során elkövetett eljárásrendi jogsértések felelősségét a PP Experts Kft. viseli, kivéve, ha a jogsértés rajta kívül álló személy vagy szervezet - beleértve ebbe a Közös Ajánlatkérőt és a bíráló bizottság tagjait is- gondatlanságára vagy vétkességére vezethető vissza.

Az értékelés eredményét összefoglaló összegezés akkor válik hatályossá, ha azt a döntéshozó személy(ek) jóváhagyják. 

Az összegezésben meg kell határozni az eljárás nyertesét (ha van ilyen) és javaslatot kell tenni a szerződéskötésre (ha lehetséges). 

A közbeszerzési eljárással kapcsolatos hirdetményeket (tájékoztató az eljárás eredményéről, adott esetben tájékoztató a szerződés módosításáról), valamint a megkötött szerződést a PP Experts Kft. adja fel elektronikusan a Közbeszerzési Hatóság felé.

VIII.3. Az EKR alkalmazására vonatkozó jogosultságok gyakorlásának rendje:

Rábapatona Község Önkormányzata nevében a jelen eljárás kapcsán EKR alkalmazására vonatkozó jogosultságok gyakorlásának rendje szerint a PP Experts Kft., mint az eljárás lebonyolítója jár el.

VIII.4. A szerződés aláírása

A közbeszerzési eljárás eredményeként létrejövő vállalkozási szerződés aláírására és ellenjegyzésére az V. pontban meghatározott önkormányzatok ügyrendjében felhatalmazott személy(ek) jogosultak.

VIII.5. Képviselet jogorvoslati eljárás esetén

Az esetleges jogorvoslati eljárás esetén a Közös Ajánlatkérőt az eljárásba bevont felelős akkreditált közbeszerzési szaktanácsadó képviseli. Bírósági eljárás esetén a Közös Ajánlatkérő jogi képviselőt (ügyvédet) bíz meg képviseletével.

VIII.6. Belső ellenőrzés

A belső ellenőrzés Rábapatona Község Önkormányzata közbeszerzési- és a belső ellenőrzési szabályzata alapján történik. A döntéshozó személy(ek) felelőssége, hogy a döntése meghozatala előtt - a tőle elvárható gondossággal - tájékozódjon arról, hogy a bíráló bizottság tagjai és az ajánlattevők között nem áll-e fent a Kbt. 24. §-a szerinti összeférhetetlenség, melyről egyébként a bíráló bizottság tagjai és az összes bevont személy és szervezet, köztük a felelős akkreditált közbeszerzési szaktanácsadó az eljárás megkezdése előtt írásban nyilatkozni kötelesek.

VIII.7. Dokumentálási rend és felelősségi kör:

A közbeszerzési eljárással kapcsolatban született minden dokumentumot a Közös Ajánlatkérő a közbeszerzési eljárás lezárását követően legalább 5 évig kötelesek megőrizni.



VIII.8. Az eljárással kapcsolatos költségek:

Az eljárással kapcsolatban felmerülő költségek viselésének szabályait az együttműködési megállapodás tartalmazza.

IX. Záró rendelkezések

Jelen Eseti Közbeszerzési Szabályzat …………………..napjával lép hatályba.


Rábapatona, 2026……………………………….


Molnár-Nagy Béla Zoltán
polgármester
